
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
1.3. nosaka un piemēro tiešo maksājumu samazinājumu par saņemšanas nosacījumu neizpildi, samazinājuma likmes un atbalsta samazinājuma piemērošanas izņēmumus;
	Priekšlikums
Atkārtoti lūdzam precizēt projekta 1. punktu, pārrakstot likumā noteikto pilnvarojumu Ministru kabinetam atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100.2. apakšpunktam, kā arī ņemot vērā iepriekš izveidoto saīsinājumu "tiešie maksājumi" (piemēram, projekta 1.3. apakšpunktu izteikt šādi: "nosaka un piemēro tiešo maksājumu samazinājumu par tiešo maksājumu saņemšanas nosacījumu neizpildi, tiešo maksājumu samazinājuma likmes un tiešo maksājumu samazinājuma piemērošanas izņēmumus).
Piedāvātā redakcija
-
	Renāte Luīze Cietvīra (TM)

	2.
	Noteikumu projekts
52. Tiešo maksājumu saņēmējs ievēro prasības, kas ietvertas šo noteikumu 8. pielikumā.
	Priekšlikums
Vēršam uzmanību, ka uz atkārtoto saskaņošanu nodotajā projekta redakcijā 52. punkts kļūdaini novietots 6.2. apakšnodaļā, nevis projekta 6.1. apakšnodaļā aiz 49. punkta. Attiecīgi lūdzam precizēt.
Piedāvātā redakcija
-
	Renāte Luīze Cietvīra (TM)

	3.
	Noteikumu projekts
380. Šo noteikumu 66. punkta prasību  piemēro no 2023.gada 15.novembra.
	Priekšlikums
Aicinām precizēt projekta 380. punktā ietvertā pārejas noteikuma formulējumu, jo šobrīd kontekstā ar 66. punktā paredzēto prasību un tajā ietverto norādi uz "iepriekšējā gada 15. novembri" 380. punkts norāda nevis uz 2023. gadu, bet gan 2022. gadu, kaut arī domāts, šķiet, ir 2023. gads. Aicinām izvērtēt un izveidot pārejas noteikumu ar atbilstošu un nepārprotamu formulējumu, piemēram, norādot, ka attiecīgus nosacījumus piemēro iesniegumiem, kas iesniegti 2024. gadā v.tml. Tāpat aicinām arī izvērtēt attiecīgo darbības vārdu izmantošanas korektumu 65. punktā (piemēram, "nodrošina") un līdzīgās normās.
Lūdzam arī izvērtēt un minēto pārejas noteikumu attiecināt uz līdzīgām normām (sk., piemēram, 65.1. apakšpunktu (citstarp aicinām attiecīgi svītrot tajā prasību "sākot ar 2023. gada 1. jūliju")). Aicinām izvērtēt arī nepieciešamību papildināt pārejas noteikumus, attiecībā uz noteiktām normām paredzot vēlāku attiecīgu faktu vērtēšanas datumu 2023. gadā (sk., piemēram, projekta 36.1. apakšpunktu, 27., 44. punktu), un precizēt projektu vai sniegt attiecīgu skaidrojumu.
Piedāvātā redakcija
-
	Renāte Luīze Cietvīra (TM)



